钦定古今图书集成/明伦汇编/交谊典/第116卷 > 《周礼》 > 《桓公十八年》
## 钦定古今图书集成/明伦汇编/交谊典/第116卷 > 《周礼》 > 《桓公十八年》

《春秋》：“冬，十有二月己丑，葬我君桓公。”

《公羊传》：“贼未讨，何以书葬？仇在外也。仇在外则何以
书葬？君子辞也。”

〈注〉时齐强鲁弱，不可立得报，故君子量力，且假使书葬于可复，仇而不复，乃责之，讳与齐狩是也。

《穀梁传》：“葬我君，接上下也。君弑，贼不讨，不书葬，此其言葬何也？不责逾国而讨于是也。”

《胡传》：“桓公之仇，在齐则外也，隐公之仇，在鲁则内也。
在外者不责其逾国，固有任之者矣。在内者讨于是，
此《春秋》之法也。故十八年书王而桓公书葬，惟可与
权者其知之。”